ᱟᱞᱤᱜᱚᱲ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱟᱞᱤᱜᱚᱲ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱦᱟᱣᱲᱟ-ᱫᱤᱞᱞᱤ ᱢᱩᱬ ᱞᱟᱭᱤᱱ ᱟᱨ ᱦᱟᱣᱲᱟ-ᱜᱟᱭᱟ-ᱫᱤᱞᱞᱤ ᱞᱟᱭᱤᱱ ᱨᱮᱱᱟᱜ ᱠᱟᱱᱯᱩᱨ-ᱫᱤᱞᱞᱤ ᱦᱟᱹᱴᱤᱧ ᱨᱮ ᱢᱤᱫ 'ᱮ' ᱛᱷᱚᱠ ᱨᱮᱱᱟᱜ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱟᱱᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱟᱞᱤᱜᱚᱲ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱟᱞᱤᱜᱚᱲ ᱨᱮ ᱠᱟᱹᱢᱤ ᱠᱟᱱᱟ ᱾

ᱱᱟᱜᱟᱢ
᱑᱘᱖᱖ ᱥᱮᱨᱢᱟ ᱨᱮ ᱤᱥᱴ ᱤᱱᱰᱤᱭᱟ ᱨᱮᱞᱣᱮ ᱠᱚᱢᱯᱟᱹᱱᱤ ᱦᱟᱣᱨᱟ-ᱫᱤᱞᱞᱤ ᱞᱟᱭᱤᱱ ᱨᱮ ᱴᱨᱮᱱ ᱪᱟᱞᱟᱣ ᱮ ᱮᱛᱚᱦᱚᱵ ᱠᱮᱫᱟ ᱾

ᱵᱟᱨᱮᱞᱤ-ᱢᱚᱨᱟᱫᱟᱵᱟᱫᱽ ᱠᱳᱨᱰ ᱫᱚ ᱨᱟᱢᱯᱩᱨ ᱞᱮᱠᱟᱛᱮ ᱟᱞᱤᱜᱚᱲ ᱫᱷᱟᱹᱨᱤᱡ ᱢᱤᱫ ᱪᱟᱸᱜᱟ ᱞᱟᱭᱤᱱ ᱥᱟᱶ ᱑᱘᱙᱔ ᱨᱮ ᱚᱵᱚᱫᱷ ᱟᱨ ᱨᱳᱦᱤᱞᱠᱷᱚᱸᱰ ᱨᱮᱞᱣᱮ ᱦᱚᱛᱮᱛᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
᱑᱙᱗᱕-᱑᱙᱗᱖ ᱥᱮᱨᱢᱟ ᱨᱮ ᱴᱩᱸᱰᱞᱟ-ᱟᱞᱤᱜᱚᱲ-ᱜᱟᱡᱤᱭᱟᱵᱟᱫᱽ ᱟᱨ ᱟᱞᱤᱜᱚᱲ-ᱦᱟᱨᱫᱩᱣᱟᱜᱚᱸᱡᱽ ᱥᱮᱠᱴᱚᱨ ᱨᱮ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱦᱩᱭ ᱞᱮᱱᱟ ᱾

ᱤᱱᱯᱨᱟᱥᱴᱨᱚᱠᱪᱚᱨ
ᱯᱮᱭᱟ ᱯᱷᱩᱴ ᱵᱨᱤᱡᱽ ᱥᱟᱶ ᱗ ᱜᱚᱴᱟᱝ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱾ ᱞᱤᱯᱷᱴ ᱵᱮᱵᱚᱥᱛᱟ ᱯᱞᱮᱴᱯᱷᱚᱨᱢ ᱒,᱓ ᱟᱨ ᱔ ᱨᱮ ᱢᱮᱱᱟᱜᱼᱟ ᱾ ᱒ ᱟᱨ ᱗ ᱯᱞᱮᱴᱯᱷᱚᱨᱢ ᱨᱮ ᱦᱚᱸ ᱮᱥᱠᱮᱞᱮᱴᱚᱨ ᱢᱮᱱᱟᱜᱼᱟ ᱾ ᱥᱚᱦᱚᱨ ᱥᱟᱭᱤᱰ ᱨᱮ ᱢᱤᱫᱴᱟᱹᱝ ᱱᱟᱣᱟ ᱴᱟᱨᱢᱤᱱᱟᱞ ᱵᱮᱱᱟᱣ ᱨᱮ ᱢᱮᱱᱟᱜᱼᱟ ᱾

ᱱᱚᱶᱟ ᱨᱮ ᱵᱟᱨᱭᱟ ᱰᱟᱵᱟᱞ-ᱵᱮᱰ ᱱᱚᱱ ᱮᱥᱤ ᱨᱤᱴᱟᱭᱤᱝ ᱚᱲᱟᱜ ᱦᱚᱸ ᱢᱮᱱᱟᱜᱼᱟ ᱾

ᱵᱮᱜᱷᱚᱴᱚᱱ
᱑᱙ ᱡᱩᱱ ᱒᱐᱑᱑ ᱥᱤᱸᱜᱤ ᱢᱟᱦᱟᱸ ᱦᱤᱞᱚᱜ ᱟᱭᱩᱵ ᱟᱞᱤᱜᱚᱲ ᱨᱮᱞᱣᱮ ᱥᱴᱮᱥᱚᱱ ᱨᱮ ᱢᱤᱫ ᱜᱷᱚᱴᱚᱱ ᱨᱮ ᱢᱚᱬᱮ ᱦᱚᱲ ᱠᱚ ᱜᱚᱡ ᱮᱱᱟ ᱟᱨ ᱟᱭᱢᱟ ᱦᱚᱲ ᱠᱚ ᱡᱚᱠᱷᱚᱢ ᱮᱱᱟ ᱾ ᱜᱷᱚᱴᱚᱱ ᱫᱚ ᱩᱱ ᱚᱠᱛᱚ ᱦᱩᱭ ᱞᱮᱱᱟ ᱡᱚᱠᱷᱚᱱ ᱢᱤᱫᱴᱟᱹᱝ ᱢᱟᱞᱜᱟᱹᱰᱤ ᱵᱷᱤᱲ ᱟᱠᱟᱱ ᱯᱞᱮᱴᱯᱷᱚᱨᱢ ᱠᱷᱚᱱ ᱯᱟᱨᱚᱢ ᱠᱟᱱ ᱛᱟᱦᱮᱸᱫ ᱾ ᱥᱚᱨᱠᱟᱨᱤ ᱦᱚᱲ ᱠᱚᱣᱟᱜ ᱢᱮᱱ ᱞᱮᱠᱟᱛᱮ, ᱴᱨᱮᱱ ᱠᱷᱚᱱ ᱢᱤᱫᱴᱟᱹᱝ ᱵᱨᱮᱠ ᱞᱤᱵᱟᱨ ᱪᱮᱛᱟᱱ ᱨᱮ ᱵᱚᱫᱚᱞ ᱮᱱᱟ ᱟᱨ ᱵᱟᱦᱨᱮ ᱨᱮ ᱯᱞᱮᱴᱯᱷᱚᱨᱢ ᱨᱮ ᱦᱮᱡ ᱟᱠᱟᱱ ᱴᱨᱮᱱ ᱨᱟᱠᱟᱵ ᱮᱱᱟ ᱾ ᱫᱤᱞᱞᱤ-ᱴᱩᱸᱰᱞᱟ ᱯᱟᱥᱮᱱᱡᱟᱨ ᱴᱨᱮᱱ ᱞᱟᱹᱜᱤᱫ ᱯᱞᱮᱴᱯᱷᱚᱨᱢ ᱨᱮ ᱟᱹᱰᱤ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

ᱟᱨᱦᱚᱸ ᱧᱮᱞᱢᱮ
 ᱴᱩᱸᱰᱞᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
 ᱦᱟᱛᱷᱨᱚᱥ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
 ᱠᱷᱩᱨᱡᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
 ᱜᱟᱡᱤᱭᱟᱵᱟᱫᱽ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
 ᱵᱟᱨᱮᱞᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱛᱷᱚᱠ:ᱟᱞᱤᱜᱚᱲ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱯᱨᱚᱭᱟᱜᱽᱨᱟᱡᱽ ᱨᱮᱞᱣᱮ ᱠᱷᱚᱸᱰ